ཞིས་ཅིན་ཕིང་ལྟར་ན།སྨྱན་སྦྱོར་གསར་པའི་ཁྲོད་ཀྱི་ཚབ་མཚོན་མི་སྣས་དྲ་བའི་བར་སྟོང་གཙང་དག་བྱེད་པ་དང་།གླེང་ཕྱོགས་གཙོ་བོ་དར་སྤེལ་སོགས་ཐད་དྲང་ནུས་འདོན་ཐུབ་ལ།འདིས་ནི་དྲ་བའི་སྤྱི་ཚོགས་ཀྱི་མདུན་སྐྱོད་དང་མཐུན་སྒྲིལ་ལ་ཕན་ཐོགས་ཆེན་པོ་ལྡན།དེ་དག་དང་མཛའ་འབྲེལ་ཇི་ལྟར་འཛུགས་པའི་ཐད།ཞིས་ཅིན་ཕིང་གིས་འཐབ་ཕྱོགས་གཅིག་གྱུར་ལས་སྣེ་བ་དག་གིས་ལས་ཀའི་བྱེད་ཐབས་ལེགས་བཅོས་བྱེད་པར་གསལ་འདེབས་བྱས་ཡོད་པ་མ་ཟད།ཐག་གཅོད་བྱེད་ཐབས་ཀྱང་ངོས་སྦྱོར་གནང་ཡོད་དེ།དེ་ནི་སྨྱན་སྦྱོར་གསར་པར་བརྟེན་ནས་རྒྱུན་ལྡན་ཅན་གྱི་འབྲེལ་འདྲིས་བྱེད་ཐབས་འཛུགས་རྒྱུ་དང་།དྲ་ལམ་ནས་འབྲེལ་འདྲིས་ལ་ཤུགས་སྣོན་བྱེད་དགོས་སོ།